ઝડપથી એ વિસ્તાર પસાર કરીને એ બધા બહાર નીકળ્યા. થોડુંક ચાલ્યા કે તરત સામે સુકાયેલી સરસ્વતી નદીનાં દર્શન થયાં. ત્યાંથી ડાબી તરફ પગ ઉપાડતી વખતે વિભાકરે ભાસ્કર સામે જોયું. ‘તારા હાથમાં અસ્થિકુંભ જોઈને દસ-બાર ભિક્ષુકોનું ટોળું છેક સુધી પાછળ પાછળ આવશે...’ વિભાકર આ બોલતો હતો ત્યારે એને ખબર નહોતી કે ત્રીસેક વર્ષનો અઘોરી જેવો એક ભિખારીતો ક્યારનોય એમની પાછળ આવી રહ્યો હતો. સવા કરોડ રૂપિયાની કાર ઊભી રહી એ જોઈને જ એ અઘોરીની આંખ ચમકી હતી. એમાંય અસ્થિકુંભ સાથે ભાસ્કરને જોયો કે તરત દબાતાં પગલે એ આ લોકોની પાછળ ચાલતો હતો.